Пейн живее във Франция през 1790-те, където протича Великата френска революция. Есето е написано през зимата на 1795 – 96, но остава непубликувано за година, понеже Пейн се колебае дали не е по-добре да изчака края на продължаващата война. Колебанието му се разсейва при прочитането на проповед от Ричърд Уотсън, епископ на Ландарф, в която епископът говори за „"Мъдростта...Божия, с която Той е създал и богати, и бедни"“. Тези думи провокират Пейн да публикува творбата си, с аргумента че границата „богат“ и „беден“ е поставена произволно, а не свише.